มีเซ็กส์กับแฟน แต่ใส่ถุงยางแล้วพอสอดใส่เข้าไปก็เกิดเสียง จึงถอดออกมาดู ปรากฏว่าถุงยางอนามัยขาดส่วนหัว และปลายหัวมีน้ำหล่อลื่นน้ำใส หลังจากนั้นจึงถอดถุงยางออกและใส่ถุงยางใหม่แทน และมีเซ็กส์กันต่อแต่ครั้งที่สองถุงยางไม่แตกไม่มีรอยรั่ว หลังจากมีเซ็กส์กันเสร็จก็ไปซื้อยาคุมฉุกเฉินที่ร้านเภสัชมากิน อยากทราบว่าจะมีโอกาสท้องหรือป่าว
สวัสดีครับ การมีเพศสัมพันธ์แบบป้องกัน หากมีการสอดใส่ และถุงยางแตก ก็ยังมีโอกาสที่น้ำหล่อลื่นจะออกมาในระหว่างกิจกรรมทางเพศได้ครับ ดังนั้น โอกาสทำให้ตั้งครรภ์ก็ยังเป็นไปได้ครับ เพราะตัวอสุจินั้นก็ยังปะปนในน้ำหล่อลื่นได้ ไม่ได้อยู่แต่ในน้ำหลั่งสุดท้ายอย่างเดียว มันจึงสามารถเคลื่อนไหวได้อย่างอิสระ ในช่องคลอดและภายในอวัยวะภายในของฝ่ายหญิงครับอย่างไรก็ดี หากใช้ยาคุมฉุกเฉินช่วย โอกาสการตั้งครรภ์ก็จะยิ่งน้อยลง แต่ไม่สามารถป้องกันได้ 100% เพราะยานี้เพียงคงทำให้มีเมือกไปขัดขวางอสุจิให้เข้ามดลูกยากขึ้น จึงทำได้แค่ลดโอกาสลงเท่านั้นครับดังนั้น ขอให้สังเกตรอบเดือนต่อไปให้ชัดเจนก่อนครับหากประจำเดือนมาช้าหรือขาดหายไป ก็ควรใช้ชุดตรวจการตั้งครรภ์ดูอีกที เพื่อความแม่นยำครับ